Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 623/14/5502	Čadca, 4.2.2015
EEČ : 2-37-20-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX € 
b.	Peňažná suma určená na všeobecne prospešné účely: XXXXX € 
c.	Konkrétny adresát peňažnej sumy určenej na všeobecne prospešné účely: XXXXX €  
d.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou XXXXX
Skutková veta:
dňa XXXXX v čase okolo XXXXX h v obci XXXXX, okres XXXXX, pri rieke XXXXX, pod miestnym kostolom bez varovania fyzicky napadol XXXXX tak, že ho udrel jedenkrát päsťou ruky do krku a potom jedenkrát päsťou ruky do koreňa nosa, následkom čoho obaja spadli na zem a skotúľali sa do rieky, v rieke ho stále držal za vrchnú časť oblečenia a vyhrážal sa mu, že skončí na tomto svete a utopí ho, čím uvedeným konaním boli XXXXX   spôsobené zranenia: pomliaždenie nosa, pomliaždenie krku s podvrtnutím krčnej chrbtice a pomliaždenie brušnej steny v oblasti spony lonovej kosti panvy, pričom porucha zdravia a PN u XXXXX trvali do XXXXXXXXX. 

Odôvodnenie: 
	Uznesením povereného príslušníka Obvodného oddelenia PZ XXXXX sp. zn. XXXXX zo dňa XXXXX bolo podľa § 199 ods. 1 Trestného poriadku začaté trestné stíhanie  a súčasne podľa § 206 ods. 1 Trestného poriadku vznesené obvinenie XXXXX, nar. XXXXX, trvale bytom XXXXX, okres XXXXX, pre prečin výtržníctva podľa § 364 ods. 1 písm. a/  Trestného zákona a prečin ublíženia na zdraví podľa § 156 ods. 1 Trestného zákona, na tom skutkovom základe, ako je to uvedené vo výrokovej časti uznesenia povereného príslušníka PZ. 		
	Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený XXXXX a poškodený XXXXX uzavreli dňa XXXXX pred probačným a mediačným úradníkom Okresného súdu v XXXXX dohodu o zmieri. 

	Obvinený  XXXXX slobodne, vážne, zrozumiteľne a určito vyhlásil,  že spáchal skutok, za ktorý je trestne stíhaný.

	Poškodený  XXXXX s obvineným XXXXX sa vzájomne dohodli na výške spôsobenej škody v sume XXXXX €, ktorá mu bola počas mediačného konania nahradená. Obvinený nahradil poškodenému spôsobenú škodu, za svoje konanie sa mu ospravedlnil. Poškodený náhradu škody a ospravedlnenie od obvineného prijal. 
	
	Obvinený XXXXX, nar. XXXXX, trvale bytom XXXXX, okres XXXXX, vložil dňa XXXXX do pokladne Okresnej prokuratúry XXXXX peňažnú sumu XXXXX €, z toho určenú na všeobecne  prospešné účely pre XXXXX sumu XXXXX € a na peňažnú pomoc obetiam trestnej činnosti  sumu XXXXX €. Táto suma je primeraná závažnosti spáchaného trestného činu.

	Obvinený a poškodený s týmto spôsobom vybavenia veci vyslovil súhlas. 

	Podľa § 220 ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci a preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná.

JUDr. Anna Lašová
prokurátorka